Komisjoni määrus (EMÜ) nr 1759/93,

1. juuli 1993,

veise- ja vasikalihasektoris kohaldatavate põllumajanduslike ümberarvestuskursside puhul kohaldatavate rakendusjuhtude kohta

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 28. detsembri 1992. aasta määrust (EMÜ) nr 3813/92 ühises põllumajanduspoliitikas kohaldatavate arvestusühiku ja ümberarvestuskursside kohta, [1] eriti selle artikli 6 lõiget 2,

ning arvestades, et:

määrusega (EMÜ) nr 3813/92 on alates 1. jaanuarist 1993 kehtestatud uus põllumajanduse valuutakord; selle korra kohaselt on komisjoni 30. aprilli 1993. aasta määrusega (EMÜ) nr 1068/93 (põllumajanduslike ümberarvestuskursside kindlaksmääramise ja kohaldamise üksikasjalike eeskirjade kohta) [2] kehtestatud põllumajanduslike ümberarvestuskursside rakendusjuhud, mida kohaldatakse pärast komisjoni määruse (EMÜ) nr 3820/92 [3] artiklis 1 ettenähtud üleminekumeetmete rakendamist, ilma et see takistaks vajaduse korral asjaomastes valdkondades kehtivate eeskirjade kohaselt määruse (EMÜ) nr 3813/92 artiklis 6 sätestatud kriteeriumide põhjal edaspidi muude üksikasjalike erieeskirjade või erandite sätestamist; seetõttu tuleks kindlaks määrata ja ühte määrusesse koondada põllumajanduslike ümberarvestuskursside puhul kohaldatavate rakendusjuhtude muudatused, mida kohaldatakse veise- ja vasikalihasektoris pärast komisjoni määruse (EMÜ) nr 3820/92 artiklis 1 ettenähtud üleminekumeetmete rakendamist;

määruse (EMÜ) nr 1068/93 artikli 10 lõike 1 teises taandes sätestatud rakendusjuhuga kaasneb oht, et ettevõtjad võivad spekulatiivsetel põhjustel viivitada määruse (EMÜ) nr 859/89 [4] (muudetud komisjoni määruse (EMÜ) nr 3831/92) [5] artikli 13 kohaselt heakskiidetud koguste tarnetega; kuna liha tarnitakse värskena, võib liha kvaliteet sellise tegevuse tulemusel tõenäoliselt halveneda; seetõttu tuleks sätestada ühtne rakendusjuht, mis on esimene päev, mil sekkumisamet saab võtta asjaomase pakkumismenetluse tingimustel üle tooted, mille kohta on sõlmitud lepingud;

mittevajalike ümberarvestustoimingute vältimiseks peaksid komisjoni määruses (EMÜ) nr 2173/79, [6] muudetud määrusega (EMÜ) nr 1809/87, [7] osutatud pakkumismenetluse raames pakutud hinnad olema eküüdes;

määruse (EMÜ) nr 2173/79 sätete kohased pakkumised sõnastatakse nii, et omandaja ei saa müüdud tooteid üle võtta enne, kui asjaomase lepingu kohane pakkumise hind on makstud; määruse (EMÜ) nr 1068/93 artikli 10 lõike 1 kolmandas taandes sätestatud korras kohaldatava rakendusjuhu määramiseks tuleks valida esimese makse tegemise päeval jõusolev põllumajanduslik ümberarvestuskurss;

iga määruses (EMÜ) nr 2173/79 osutatud tagatise eesmärk on tagada pakkumiste esitamise ja elluviimisega seotud kohustuste täitmine; sellisel juhul kohaldatakse vastavalt määruse (EMÜ) nr 1068/93 artikli 10 lõike 4 neljandale taandele tagatise jõustumise kuupäeval kehtivat ümberarvestuskurssi; kõnealuse päeva ühetähendusliku kindlakstegemise tagamiseks peaks selleks olema tagatise või tagatise kohta tõendi esitamise päev; haldamise hõlbustamiseks tuleks sama eeskirja kohaldada komisjoni määrustes (EMÜ) nr 2182/77, [8] viimati muudetud määrusega (EMÜ) nr 3807/92, [9] (EMÜ) nr 985/81, [10] viimati muudetud määrusega (EMÜ) nr 3807/92, (EMÜ) nr 2539/84 [11] ja (EMÜ) nr 2848/89 [12] osutatud tagatiste suhtes;

teisi veise- ja vasikalihasektoris kehtivaid rakendusjuhtusid ei ole vaja kohandada seoses põllumajanduse uue valuutakorra põhimõtetega; seetõttu tuleks need kinnitada määruse (EMÜ) nr 3813/92 artikli 6 lõike 2 alusel;

käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EMÜ) nr 859/89 artikkel 16 asendatakse järgmisega:

"Artikkel 16

Artiklis 12 osutatud koguste suhtes kohaldatakse ümberarvestuskurssi, mis kehtib päeval, mil jõustub määrus, milles on kindlaks määratud maksimaalne ostuhind ja asjaomase pakkumise raames sekkumiseks ostetud veiseliha kogused."

2. Määruse (EMÜ) nr 3445/90 artikkel 8 asendatakse järgmisega:

"Artikkel 8

Kohaldatavad ümberarvestuskursid:

- abi summa puhul: artikli 9 lõikes 2 osutatud kuupäeval jõusolev põllumajanduslik ümberarvestuskurss,

- tagatise summa puhul: sekkumisametile tagatise või tagatise kohta tõendi esitamise päeval jõusolev põllumajanduslik ümberarvestuskurss."

3. Määrust (EMÜ) nr 2173/79 muudetakse järgmiselt:

a) artikli 2 lõike 2 punktile c lisatakse tekst "väljendatud eküüdes";

b) artikkel 5 asendatakse järgmisega:

"Artikkel 5

Eelnevalt kinnitatud müügihinna puhul kohaldatakse põllumajanduslikku ümberarvestuskurssi, mis kehtib päeval, mil sekkumisamet saab kõnealuse lepinguga seotud esimese makse.";

c) artikli 8 lõike 2 punkt c asendatakse järgmisega:

"c) pakutav tonni kohta, väljendatuna eküüdes";

d) artikkel 9 asendatakse järgmisega:

"Artikkel 9

Võttes arvesse saadud pakkumisi, määratakse kõnealuste toodete eküüdes väljendatud minimaalne müügihind kindlaks määruse (EMÜ) nr 805/68 artiklis 27 sätestatud korras.";

e) artikkel 12 asendatakse järgmisega:

"Artikkel 12

Pakkumiste ümberarvestamisel omavääringusse kohaldatakse põllumajanduslikku ümberarvestuskurssi, mis kehtib päeval, mil sekkumisamet saab kõnealuse lepinguga seotud esimese makse.";

f) artiklisse 15 lisatakse järgmine lõige:

"5. Lõikes 1 osutatud tagatise summa suhtes kohaldatav ümberarvestuskurss on sekkumisametile tagatise või tagatise kohta tõendi esitamise päeval jõus olev põllumajanduslik ümberarvestuskurss."

4. Määrust (EMÜ) nr 2182/77 muudetakse järgmiselt:

a) artikli 4 lõikele 1 lisatakse järgmine lõik:

"Käesolevas lõikes osutatud tagatise summa suhtes kohaldatav ümberarvestuskurss on sekkumisametile tagatise või tagatise kohta tõendi esitamise päeval jõusolev põllumajanduslik ümberarvestuskurss.";

b) artikkel 8 tunnistatakse kehtetuks.

5. Määruse (EMÜ) nr 985/81 artikli 3 lõikele 2 lisatakse järgmine lõik:

"Kõnealuse tagatise summa suhtes kohaldatav ümberarvestuskurss on sekkumisametile tagatise või tagatise kohta tõendi esitamise päeval jõusolev põllumajanduslik ümberarvestuskurss."

6. Määruse (EMÜ) nr 2539/84 artiklile 5 lisatakse järgmine lõige:

"4. Lõigetes 2 ja 3 osutatud tagatiste summa suhtes kohaldatav ümberarvestuskurss on sekkumisametile tagatise või tagatise kohta tõendi esitamise päeval jõusolev põllumajanduslik ümberarvestuskurss."

7. Määruse (EMÜ) nr 2848/89 artikli 6 lõikele 2 lisatakse järgmine lõik:

"Kõnealuse tagatise summa suhtes kohaldatav ümberarvestuskurss on sekkumisametile tagatise või selle kohta tõendi esitamise päeval jõusolev põllumajanduslik ümberarvestuskurss."

Artikkel 2

Veise- ja vasikalihasektoris kohaldatava põllumajandusliku ümberarvestuskursside rakendusjuhtudega seotud sätteid, mida ei ole nimetatud artiklis 1, kohaldatakse jätkuvalt.

Artikkel 3

Käesolev määrus jõustub 5. juulil 1993.

Artikli 1 lõiget 1 kohaldatakse alates esimesest 1993/94. majandusaastal väljakuulutatud pakkumismenetlusest sekkumisostu eesmärgil. Artikli 1 lõikeid 2–7 kohaldatakse alates 5. juulist 1993 sõlmitud lepingutega seotud toimingute suhtes.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 1. juuli 1993

Komisjoni nimel

komisjoni liige

René Steichen

[1] EÜT L 387, 31.12.1992, lk 1.

[2] EÜT L 108, 1.5.1993, lk 106.

[3] EÜT L 387, 31.12.1992, lk 22.

[4] EÜT L 91, 4.4.1989, lk 5.

[5] EÜT L 387, 31.12.1992, lk 47.

[6] EÜT L 251, 5.10.1979, lk 12.

[7] EÜT L 170, 30.6.1987, lk 23.

[8] EÜT L 251, 1.10.1977, lk 60.

[9] EÜT L 384, 30.12.1992, lk 33.

[10] EÜT L 99, 10.4.1981, lk 38.

[11] EÜT L 238, 6.9.1984, lk 13.

[12] EÜT L 274, 23.9.1989, lk 9.

--------------------------------------------------